
ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 4ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  93/2014
ΘΕΜΑ: «Εξέταση αιτήσεως του Ελληνικού Ερυθρού Σταυρού (Περιφερειακό Τμήμα Πύργου) που αφορά στη χορήγηση άδειας στάθμευσης έμπροσθεν των γραφείων όπου στεγάζονται και βρίσκεται επί της οδού 28ης Οκτωβρίου 40, της Δ.Κ. Πύργου»
    Στον Πύργο, σήμερα στις 5 του μηνός Μαρτίου, του έτους 2014, ημέρα Τετάρτη και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 9670/28-02-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 23 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αριστειδόπουλος Χαράλαμπος, 5.Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Μπίρμπας Κων/νος, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Μποσμής Κων/νος, 13. Ρωμαίος Στέφανος, 14. Δημόπουλος Φώτιος, 15. Σεϊντής Βασίλειος, 16. Κουρμπανάς Γεώργιος, 17. Λιατσής Δημήτριος, 18. Γεράνιος Κων/νος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Μπελόκας Διονύσιος (ανεξάρτητος δημοτικός σύμβουλος, κατόπιν της αριθ. 9834/28-2-14 δήλωσης ανεξαρτητοποίησης από την παράταξη «Σύγχρονος Πύργος»).
ΑΠΟΝΤΕΣ: 1. Αργυρόπουλος Ιωάννης του Γεωργίου, 2. Τζίνη Διονυσία, 3. Φραγκαντώνης Παναγιώτης, 4. Τζουανόπουλος Δημήτριος, 5. Αργυρόπουλος Ιωάννης του Παναγιώτη, 6. Μικελόπουλος Γεώργιος, 7. Ανδριόλας Γεώργιος, 8. Διαμαντόπουλος Κων/νος (ανεξάρτητος Δημοτικός Σύμβουλος, κατόπιν της αριθ. 15Δ.Σ/28-2-14 δήλωσης ανεξαρτητοποίησης από την παράταξη «Σύγχρονος Πύργος»),  9. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»,  οι οποίοι δεν προσήλθαν αν και νόμιμα κλήθηκαν και 
10. Δημουλιάς Λεωνίδας (έχει τεθεί σε αργία)
    Επίσης με την υπ’ αριθ. 9670/28-2-2014 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ. Πύργου κ. Βασίλης Φάμελος, ο οποίος και προσήλθε.  
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
-----------

    Ακολούθως ο Πρόεδρος έθεσε υπόψη του Δημοτικού Συμβουλίου 1(γ΄) θέμα της ημερήσιας διάταξης με τίτλο: «Εξέταση αιτήσεως του Ελληνικού Ερυθρού Σταυρού (Περιφερειακό Τμήμα Πύργου) που αφορά  στη χορήγηση άδειας στάθμευσης έμπροσθεν των γραφείων όπου στεγάζονται και βρίσκεται επί της οδού 28ης Οκτωβρίου 40, της Δ.Κ. Πύργου» και ανέφερε τα εξής:

    Η Επιτροπή Ποιότητας Ζωής με την αριθμ. 9/2014 απόφαση – εισήγηση, λαμβάνοντας υπόψη της:
Α. Την υπ’ αριθμ. 17669/26-4-2013 αίτηση του Ελληνικού Ερυθρού Σταυρού (Περιφερειακό Τμήμα Πύργου) με την οποία αιτείται τη χορήγηση μίας (1) θέσης στάθμευσης επί της οδού 28ης Οκτωβρίου 40, για τις ανάγκες των γραφείων τους.

Β. Το υπ’ αριθμ. 2501/10/23-α/10-11-2013  έγγραφο του Τμήματος Τροχαίας Πύργου που αναγράφει: «….σας γνωρίζουμε ότι παρά τον εθελοντικό και μη κερδοσκοπικό χαρακτήρα του Ελληνικού Ερυθρού Σταυρού, η υπηρεσία μας δεν συνηγορεί για την χορήγηση της αιτούμενης θέσης στάθμευσης, καθόσον πέραν της ιδιαιτερότητας της οδού 28ης Οκτωβρίου (κεντρική βασική δημοτική αρτηρία με μεγάλο κυκλοφοριακό φόρτο και έντονη εμπορική δραστηριότητα), η λειτουργία των γραφείων του Ελληνικού Ερυθρού Σταυρού, όπως εξακριβώθηκε, τυγχάνει ελάχιστη και αποσπασματική, σχεδόν μηδενική και ως εκ τούτου η χορήγηση μόνιμης θέσης στάθμευσης προ των  γραφείων του, κρίνεται άσκοπη και καταχρηστική»
Γ. Την υπ’ αριθμ. 154/2013 απόφαση της Δ.Κ. Πύργου η οποία δεν εγκρίνει τη χορήγηση μίας (1) θέσης στάθμευσης επί της οδού 28ης Οκτωβρίου 40, έμπροσθεν των γραφείων του Ελληνικού Ερυθρού Σταυρού (Περιφερειακού Τμήματος Πύργου) και προτείνει να δημιουργηθούν στην ενταύθα οδό ένθεν και ένθεν δύο νεκρές θέσεις πάρκινγκ, με δυνατότητα χρόνου στάθμευσης 30 λεπτών.
ε ι σ η γ ε ί τ α ι  στο Δημοτικό Συμβούλιο την απόρριψη της αίτησης του Ελληνικού Ερυθρού Σταυρού (Περιφερειακό Τμήμα Πύργου) για τη χορήγηση θέσης στάθμευσης έμπροσθεν των γραφείων τους, που βρίσκονται επί της οδού 28ης Οκτωβρίου 40, της Δ.Κ. Πύργου.
    Καλούνται οι Δημοτικοί Σύμβουλοι και ο Πρόεδρος της Δ.Κ. Πύργου, να αποφασίσουν επί του ανωτέρω θέματος.
Το Δημοτικό Συμβούλιο Πύργου

    Έχοντας υπόψη:

-  Τις διατάξεις του άρθρου 79 του ΚΔΚ (Ν.3463/2006)
- Την υπ’ αριθμ. 17669/26-4-2013 αίτηση του Ελληνικού Ερυθρού Σταυρού (Περιφερειακό Τμήμα Πύργου)
- Το υπ’ αριθμ. 2501/10/23-α΄/10-11-2013 έγγραφο του Τμήματος Τροχαίας Πύργου

- Την υπ’ αριθμ. 154/2013 απόφαση της Δημοτικής Κοινότητας Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ.820Δ/23-12-2013 έγγραφο, στην Επιτροπή Ποιότητας Ζωής)
- Την υπ’ αριθμ. 9/2014 απόφαση – εισήγηση της Ε.Π.Ζ. η οποία επικυρώθηκε με την 14772/597/6-2-2014 απόφαση του Γενικού Γραμματέα Αποκεντρωμένης Διοίκησης Πελοποννήσου Δυτικής Ελλάδας & Ιονίου, μετά από διαλογική συζήτηση
α π ο φ α σ ί ζ ε ι  ομόφωνα
    Απορρίπτει την αίτηση του Ελληνικού Ερυθρού Σταυρού (Περιφερειακό Τμήμα Πύργου) για τη χορήγηση μίας (1) θέσης στάθμευσης έμπροσθεν των γραφείων τους, που βρίσκονται επί της οδού 28ης Οκτωβρίου 40, της Δ.Κ. Πύργου, καθ’ ότι η χορήγηση μόνιμης θέσης στάθμευσης κρίνεται άσκοπη και καταχρηστική.
· Ο Πρόεδρος της Δ.Κ Πύργου κατά την ψηφοφορία του συγκεκριμένου θέματος βρέθηκε απών.

Η παρούσα απόφαση έλαβε αύξοντα αριθμό 93/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                      ΤΑ ΜΕΛΗ                     Ο ΓΡΑΜΜΑΤΕΑΣ

Ακριβές Απόσπασμα

Εκ των πρακτικών του Δ.Σ.

Πύργος  27 – 03 – 2014

Ο ΠΡΟΕΔΡΟΣ ΤΟΥ Δ.Σ.

ΕΥΣΤΑΘΙΟΣ ΚΑΝΝΗΣ

